**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – projekts) mērķis ir precizēt epidemioloģiskās drošības prasības attiecībā uz personām, kurām nepieciešams psiholoģiskais atbalsts, un uz atsevišķu profesionālās pilnveides mācību norisi. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Izdoti saskaņā ar Epidemioloģiskās drošības likuma 3. panta otro daļu, 14. panta pirmās daļas 5. punktu, 19. panta pirmo un 2.1 daļu, 19.1 pantu, 30. panta trešo daļu, 31. panta piekto daļu, 39. panta pirmo un otro daļu un Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 9., 10., 11., 12., 13., 14. un 16. punktu un 6.1panta otro daļu un 6.3panta otro daļu, Farmācijas likuma 5. panta 3. un 12. punktu.  Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1.Šobrīd MK noteikumi paredz pulcēšanās izņēmumus jauniešiem ar ierobežotām iespējām pulcēties brīvā dabā 20 cilvēku grupā, ievērojot epidemioloģiskās drošības pasākumus. Līdzīga nepieciešamība pēc iespējas pulcēties grupā ir arī personām, kas ir nonākušas krīzes situācijā un kam nepieciešams psiholoģiskais atbalsts. Piemēram personām, kas cieš no atkarībām ir nepieciešama iespēja socializēties klātienē un piedalīties grupu nodarbībās.  Šobrīd, liedzot šiem cilvēkiem socializēties un satikties ar līdzgaitniekiem, tiek radītas ļoti smagas psiholoģiskas sekas šai cilvēku grupai. Tādēļ ir nepieciešami grozījumi noteikumos, lai dotu iespēju psiholoģiskā atbalsta grupām pulcēties brīvā dabā 10 cilvēku grupā, ievērojot epidemioloģiskās drošības prasības.  Valsts pētījumu programmas “Covid-19 seku mazināšanai” pētījumos ir noskaidrots, ka Covid 19 pandēmijas laikā ir dubultojies iedzīvotāju skaits, kuriem ir nepieciešama psiholoģiska vai medicīniska palīdzība saistībā ar psihoemocionāliem traucējumiem.Psiholoģiskā atbalsta grupas Covid-19 pandēmijas laikā ir viens efektīvākajiem veidiem kā palīdzēt mazināt psihoemocionālās grūtības un traucējumus gan pusaudžiem un jauniešiem, gan arī pieaugušajiem. Psiholoģiskā atbalsta grupas un psihoterapeitiskās grupas ir piemērotas gan personām ar krīzes stāvokļiem un sēru reakciju, gan izdegšanas stāvokļiem, gan personām ar neirotiskajiem traucējumiem (panikas lēkmēm, ģeneralizētu trauksmi, adaptācijas traucējumiem u.c.), gan arī ar garastāvokļa traucējumiem (depresiju, bipolārajiem traucējumiem). Grupu terapija ir piemērota arī personām ar vielu un procesu atkarībām.  Personas saņem grupas vadītāja un citu dalībnieku atbalstu grūtībās, kuru dēļ viņi vērsušies pēc palīdzības. Psiholoģiskās palīdzības grupas veido drošu vidi personai apzināties un strādāt ar savām psiholoģiskajām problēmām, un klātienes darbs grupā šajā gadījumā ir ļoti nozīmīgs, ko īsti nevar aizvietot attālināta saslēgšanās kādā no interneta platformām.  Šādas grupas organizē ne tikai valsts un pašvaldību sociālo pakalpojumu sniedzēji, bet arī privāto pakalpojumu sniedzēji, tai skaitā nevalstiskās organizācijas, reliģiskās organizācijas un draudzes psiholoģiskā un garīgā atbalsta ietvaros.  Piemēram:   * krīžu centrā Skalbes - atbalsta grupas sievietēm; krīzes īstermiņa atbalsts saistībā ar nelaimes gadījumiem; * psiholoģijas un kognitīvi biheiviorālās terapijas centrā Intellego - personām ar depresiju; sociālās trauksmes mazināšanas; cilvēkiem ar hroniskām sāpēm; * SOS bērnu ciematu apvienība - sēru grupa; atbalsta grupas audžuģimenēm, aizbildņiem, adoptētajiem; SOS vecāku atbalsta grupas; grupas pusaudžiem, kuri izdarījuši likumpārkāpumus; * gimenes psiholoģijas centrā Līna; * centrā Dardedze; * centrs Marta - sieviešu, kas cietušas no vardarbības atbalsta grupas; * Pusaudžu resursu centrs; * Rīgas sociālajā dienestā - pusaudžu atbalsta grupas; * Anonīmo atkarīgo grupas visā Latvijā.   2. Situācijā, kad veselības aprūpes sistēma joprojām ir pārslogota un ārstniecības personu resurss ir ierobežots, kritiski svarīgi ir nodrošināt mediķiem visu nepieciešamo atbalsta pasākumu nepārtrauktību, tai skaitā profesionālo pilnveidi, jo tā ir nepieciešama kvalitatīva ikdienas darba veikšanai, īpaši darbā ar Covid – 19 pacientiem, kā arī ir viens no galvenajiem nosacījumiem ārstniecības personām reģistra un sertifikācijas uzturēšanai.  Mācības papildina teorētiskās zināšanas un praktiskās iemaņas, mediķiem, kas ikdienā sniedz palīdzību jau slimnīcās esošiem pacientiem visā Latvijā, gan arī pacientiem pirmsslimnīcas etapā, tai skaitā Covid-19 pacientiem ar smagu veselības stāvokli un situācijās, kad cilvēka dzīvības glābšanai jāveic atdzīvināšanas pasākumi vai citas sarežģītas manipulācijas, tai skaitā onkoloģisko saslimšanu skrīninga veikšanā. Piemēram, būtiski apgūt šādas tēmas: Pieaugušo paplašināta kardiovaskulārā atdzīvināšana: pirmsslimnīcas etaps (ACLS); Pieaugušo paplašināta kardiovaskulārā atdzīvināšana: slimnīcas etaps (ACLS); Paplašināta atdzīvināšana pediatrijā: pirmsslimnīcas etaps (PALS); Paplašināta atdzīvināšana pediatrijā: slimnīcas etaps (PALS); Neatliekamā medicīniskā palīdzība traumu guvušam pacientam: pirmsslimnīcas etaps; Zīdaiņu, bērnu un pieaugušo atdzīvināšana primārajā veselības aprūpē; Neatliekamie stāvokļi un to simulācijas pediatrijā: ambulatorajā praksē; Neatliekamie stāvokļi un to simulācijas pediatrijā: neatliekamā medicīniskā palīdzība kritiski slimiem bērniem slimnīcas etapā; Krūts vēža srīninga mamogrāfijas metodoloģija un citas.  Kā arī mācības nepieciešamas medicīniskās rehabilitācijas jomā saistībā ar Covid infekcijas seku mazināšanu, jo ietver gan speciālus vingrojumus, gan manuālās terapijas tehnikas, mīksto audu tehnikas, kuru mērķis ir elpošanas sistēmas funcionālo spēju uzlabošana (plaušu vitālie rādītāji, bronhu mobilitāte, atklepošana, plaušu infekciju prevencija), muskuļu spēka uzlabošana, vispārējā noguruma samazināšana. Manuālā terapija ietver tehnikas, kuras ļauj atjaunot ribu, krūškurvja un mugurkaula mobilitāti jeb kustīgumu, kas nepieciešamas fizioloģiskam elpošanas sistēmas darbam, kā arī fizioterapeits ar tehniku palīdzību var stimulēt un stiprināt elpošanas muskuļu darbu, veicināt atkrēpošanu un novērst komplikāciju risku, piemēram, plaušu infekcijas vai atelektāzi. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Slimību profilakses un kontroles centrs, Operatīvās vadības grupa. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz personām, kurām nepieciešams psiholoģiskais atbalsts, un šī atbalsta sniedzējiem, un uz atsevišķu profesionālās pilnveides mācību dalībniekiem un organizatoriem. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izma monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 eiro, bet mērķgrupai, kuru veido juridiskas personas, – 2000 eiro. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Projekts šo jomu neskar. |
| 3. | Cita informācija |  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Veselības ministrijas un SPKC tīmekļvietnēs, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Projekts šo jomu neskar. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| Veselības ministrs | D. Pavļuts |

Vīza: valsts sekretāre I.Dreika